Κέρι Γουόλς Τζένινγκς

Η Κέρι Λι Γουόλς Τζένινγκς (αγγλικά: Kerri Lee Walsh Jennings, 15 Αυγούστου 1978) είναι Αμερικανίδα πρώην επαγγελματίας αθλήτρια του μπιτς βόλεϊ, η οποία κατέκτησε συνολικά 4 Ολυμπιακά μετάλλια, τρία χρυσά (2004, 2008, 2012) και ένα χάλκινο (2016). Είναι η κορυφαία σε νίκες καριέρας, έχοντας κερδίσει συνολικά 135 διεθνείς και εγχώριες διοργανώσεις.

Η Γουόλς Τζένινγκς και η συμπαίκτρια της, Μίστι Μέι-Τρέινορ, ήταν χρυσοί Ολυμπιονίκες στο μπιτς βόλεϊ στους Ολυμπιακούς Αγώνες του 2004, του 2008 και του 2012. Κέρδισαν επίσης το Παγκόσμιο Πρωτάθλημα Μπιτς Βόλεϊ το 2003, το 2005 και το 2007. Το ζευγάρι έθεσε διάφορα ρεκόρ καθ΄ όλη τη διάρκεια της συνεργασίας τους, συμπεριλαμβανομένης μιας σειράς 112 συνεχόμενων νικών (19 συνεχόμενων τίτλων διοργανώσεων) το 2007-2008, σπάζοντας το δικό τους προηγούμενο ρεκόρ των 89 συνεχόμενων νικών. Έχουν ονομαστεί ως «η μεγαλύτερη ομάδα μπιτς βόλεϊ όλων των εποχών».

 Σταδιοδρομία 

 Ολυμπιακοί Αγώνες 

 Σίδνεϊ 2000 
Η Γουόλς έπαιξε στους Ολυμπιακούς Αγώνες του 2000 στο Σίδνεϊ ως διαγώνιος στην Εθνική ΗΠΑ γυναικών, κερδίζοντας την 4η θέση.Έχασε πολλά από τα πρώτα της παιχνίδια λόγω λανθασμένου θετικού αποτελέσματος σε ένα τεστ απαγορευμένων ουσιών, το οποίο έδειξε μια ύποπτη αναλογία επιτεστεστεστεστερόνης με τεστοστερόνη. Μετά την επανεξέταση, η Γουόλς απαλλάχθηκε από κάθε παράπτωμα και της επιτράπηκε να αγωνιστεί.

 Αθήνα 2004 
Στους Ολυμπιακούς Αγώνες του 2004 στην Αθήνα, οι Γουόλς και η Μίστι Μέι-Τρέινορ κέρδισαν το χρυσό μετάλλιο στο μπιτς βόλεϊ γυναικών, χωρίς να χάσουν ούτε ένα σετ στους συνολικά 7 αγώνες.

 Πεκίνο 2008 
αριστερά|μικρογραφία|330x330εσ|Ο πρόεδρος των ΗΠΑ, Τζορτζ Μπους, επισκέφτηκε τις Γουόλς Τζένινγκς και Μέι-Τρέινορ κατά τη διάρκεια των Ολυμπιακών Αγώνων του 2008.
Στις 21 Αυγούστου 2008, στους Ολυμπιακούς Αγώνες του 2008 στο Πεκίνο, οι Γουόλς και Μίστι Μέι-Τρέινορ κέρδισαν ξανά το χρυσό μετάλλιο, κερδίζοντας στον τελικό την Κίνα. Οι Γουόλς και Μέι-Τρέινορ δεν έχασαν σετ σε κανέναν αγώνα της διοργάνωσης. Η νίκη τους στον τελικό επέκτεινε το αήττητο σερί τους σε 108 αγώνες.

 Λονδίνο 2012 
Οι Γουόλς και Μέι-Τρέινορ αγωνίστηκαν μαζί για τελευταία φορά στους Ολυμπιακούς Αγώνες του 2012 στο Λονδίνο. Μετά τις νίκες στον πρώτο και το δεύτερο γύρο, συνέχισαν το Ολυμπιακό σερί των 32 συνεχόμενων νικών χωρίς απώλεια σετ, μέχρι να χάσουν το πρώτο σετ από την Αυστρία σε ένα προκαταρκτικό γύρο, προτού κερδίσουν το παιχνίδι (17-21, 21-8, 15-10). Το ζευγάρι αντιμετώπισε τις Κινέζες Σούε Τσεν και Τζανγκ Σι στα ημιτελικά, όπου κέρδισε έναν δύσκολο αγώνα με 22-20, 22-20 για να φτάσει στον τελικό. Στον τελικό αντιμετώπισαν τις Αμερικανίδες Τζένιφερ Κέσι και Έιπριλ Ρος με 21-16, 21-16, για να κερδίσουν το χρυσό μετάλλιο. Η νίκη σήμαινε πως οι Γουόλς και Μέι-Τρέινορ είναι από τους λίγους αθλητές που κέρδισαν το χρυσό μετάλλιο σε τρεις συνεχόμενους Ολυμπιακούς Αγώνες.

 Ρίο ντε Τζανέιρο 2016 
Η Γουόλς Τζένινγκς είχε ως ταίρι την Έιπριλ Ρος για τους Ολυμπιακούς Αγώνες του 2016 στο Ρίο ντε Τζανέιρο. Το ζευγάρι έφτασε στα ημιτελικά, όπου έχασαν από τις Βραζιλιάνες Αγκάτα Μπεντνάρτσουκ και Μπάρμπαρα Σέισας σε δύο αμφίρροπα σετ (22-20, 21-18). Στο αγώνα για το χάλκινο μετάλλιο, οι Γουόλς Τζένινγκς και Ρος αντιμετώπισαν τις Βραζιλιάνες Λαρίσα Φράνσα και Ταλίτα Αντούνες. Αυτό ήταν το παιχνίδι που πολλοί πίστευαν ότι θα ήταν για το χρυσό μετάλλιο, αλλά οι Λαρίσα και Ταλίτα έχασαν στα ημιτελικά από τις Γερμανίδες Λάουρα Λούντβιγκ και Κίρα Βάλκενχορστ, φέρνοντας τις δύο κορυφαίες ομάδες στον αγώνα για το χάλκινο μετάλλιο. Οι Γουόλς-Τζένινγκς και Ρος έχασαν το πρώτο σετ και ήταν πίσω στο σκορ με τρεις πόντους, πριν κάνουν την ανατροπή και κερδίσουν (17-21, 21-17, 15-9). Το χάλκινο μετάλλιο ήταν το τέταρτο Ολυμπιακό μετάλλιο της Γουόλς-Τζένινγκς, καθιστώντας την τον αθλητή (άνδρα ή γυναίκα) μπιτς βόλεϊ με τα περισσότερα μετάλλια στην ιστορία των Ολυμπιακών Αγώνων.
 Επιτεύγματα 

 Περισσότερες νίκες σταδιοδρομίας γυναικών: 133
 Περισσότερα κέρδη σταδιοδρομίας γυναικών: 2.561.635 $
 Ρεκόρ 112 συνεχόμενων νικών και 19 συνεχόμενων διοργανώσεων, που διήρκεσαν από τον Αύγουστο του 2007 έως τον Αύγουστο του 2008.

 Παραπομπές 

 Εξωτερικοί σύνδεσμοι 

 Αθλητική βιογραφία στο Στάνφορντ

Κατηγορία:Αμερικανίδες αθλήτριες της πετοσφαίρισης
Κατηγορία:Αθλήτριες του μπιτς βόλεϊ
Κατηγορία:Αμερικανοί ιταλικής καταγωγής
Κατηγορία:Πετοσφαιριστές στους Θερινούς Ολυμπιακούς Αγώνες 2000
Κατηγορία:Αθλητές του μπιτς βόλει στους Θερινούς Ολυμπιακούς Αγώνες 2004
Κατηγορία:Αμερικανοί Ολυμπιονίκες
Κατηγορία:Αθλητές του μπιτς βόλει στους Θερινούς Ολυμπιακούς Αγώνες 2008
Κατηγορία:Αθλητές του μπιτς βόλει στους Θερινούς Ολυμπιακούς Αγώνες 2012
Κατηγορία:Αθλητές του μπιτς βόλει στους Θερινούς Ολυμπιακούς Αγώνες 2016